गोरक्षनाथ मठ पर अपने कायराना हमले के अलावा इस लेख में कुछ संदेहास्पद स्त्रोतों से ये लेखक अपने झूठ को बारंबार सच में तब्दील करने का दुस्साहस भी करती है। ये लेख एक विजय यादव के बारे में बताती है, जो बड़े गर्व से एक मुसलमान को पीटने के किस्से सुनाता है। अब चूंकि पाश्चात्य मीडिया निस्संदेह अपनी विषैली विचारधारा के जरिये मनगढ़ंत झूठ रचने में माहिर है, सो अगर वाकई में ऐसा कुछ हुआ है, और जो लेख में लिखा है, वो शत प्रति शत सत्य है, तो फिर इसके बारे में पत्रकार ने पुलिस को सूचना क्यों नहीं दी? अरे भाई, फिर इनका एजेंडा कैसे सफल होता? इन बातों से साफ ज़ाहिर है की विजय यादव लेखक/लेखिका के दिमाग की ज़बरदस्त कारस्तानी, जिसका मुख्य उद्देश्य केवल और केवल योगी आदित्यनाथ को बदनाम करना और उनके सरकार की मिट्टी पलीद करना है, और साथ ही साथ इस कीचड़ में नरेंद्र मोदी का नाम भी घसीटना है।